Държавен вестник, бр. 64, 2012 г., стр. 13

БРОЙ  64	
Д Ъ Р Ж А В Е Н  В Е С Т Н И К 	
СТР.  13  
извежда действие от началото на работното 
време на първия работен ден в мястото на 
получаване. Всяка кореспонденция, доставена 
до някоя от страните по настоящия Договор, 
която следва да се изпрати по пощата, по факс 
или по електронен път, представлява писмено 
законно доказателство.
14. Срокове
Сроковете са от съществено значение за 
настоящия Договор.
15. Закон за договорите (права на третите 
лица) от 1999 г.
Лице, което не е страна по този Договор, 
няма право по Закона за договорите (права на 
третите лица) от 1999 г. да иска изпълнение 
на клаузи от Договора. 
16. Приложимо право и юрисдикция
16.1. Договорът и всички извъндоговорни 
задължения, произтичащи от или във връзка с 
Договора, се регулират от законите на Англия. 
16.2. Съдилищата в Англия притежават 
юрисдикция да решават всякакви въпроси, 
които могат да възникнат от или във връзка с 
този Договор (включително спорове, свързани 
с което и да е извъндоговорно задължение, 
което може да възникне от или във връзка с 
Договора) и съответно всяко дело или про­
изводство, по повод или във връзка с този 
Договор (заедно наричани „Производства“), 
може да бъде образувано пред съдилищата в 
Англия. Емитентът неотменимо и безусловно 
се отказва и се съгласява да не предявява 
каквито и да е възражения, с които може да 
разполага към момента или впоследствие, 
по отношение Производствата с място на 
разглеждане пред английските съдилища, 
както и от всеки иск относно това, че което 
и да е от Производствата е образувано срещу 
Емитента в неподходящ (неудобен) съд, както 
и неотменимо и безусловно се съгласява, че 
решението по всяко от Производствата, про­
ведени пред английски съдилища, ще се счита 
за окончателно и обвързващо по отношение 
на Емитента и може да бъде изпълнявано от 
съдилищата на която и да е друга юрисдикция. 
Съгласието с юрисдикцията на английските 
съдилища е дадено в полза на Мениджърите 
и няма да ограничава правото на който и да 
е от тях да инициира Производства срещу 
Емитента в който и да е друг съд в компе­
тентна юрисдикция, нито че образуването 
на Производства срещу Емитента в една или 
повече юрисдикции преклудира възможността 
за разглеждане на Производствата в която и 
да е друга юрисдикция в настоящия момент 
или по-късно.
16.3. Емитентът неотменимо и безусловно 
назначава Law Debenture Corporate Services 
Limited като свой представител за получаване 
на призовки и съдебни документи в Англия 
във връзка с всички Производства. Нищо в 
настоящия Член 16.3 не може да ограничи 
правото на който и да е от Мениджърите да 
заведе процес/връчи призовки или книжа по 
друг начин, позволен от закона. 
16.4. С настоящото Емитентът неотменимо 
се отказва от всяко право да се позовава на 
суверенитет или друг имунитет спрямо юрис­
дикция или спрямо изпълнение или каквато и 
да е подобна защита и неотменимо се съгла­
сява (до максималната степен, допустима от 
българското законодателство, както може да 
бъде изменено впоследствие) с всяко средство 
за правна защита срещу него, с налагането 
на всяка обезпечителна мярка (с изключе­
ние – за случаите преди постановяване на 
съдебно решение – на мерки за обезпечаване 
на иск и на съдебни заповеди) или с резултата 
от всяко производство, включително, но не 
само с постановяването, изпълнението или 
принудителното изпълнение срещу всякакви 
активи, приходи или имущество на Емитента 
(независимо от предназначението му или очак­
ваното му предназначение), на всяко разпо­
реждане, определение или решение, издадено 
или постановено във връзка с каквото и да 
е Производство, при условие обаче че не се 
отказва от имунитета си по отношение на (i) 
настоящи и бъдещи „помещения на предста­
вителството“ съгласно Виенската конвенция 
за дипломатическите отношения от 1961 г., (ii) 
„консулски помещения“ съгласно Виенската 
конвенция за консулските отношения от 1963 г. 
или (iii) военно имущество или активи или 
друго имущество или активи на Република 
България, свързани с отбраната.
17. Език и екземпляри
Настоящият Договор се изготвя на ан­
глийски език и следва да бъде преведен на 
български език за целите на приключването 
на Парламентарните процедури. Версията 
на английски език следва да има приоритет 
в случай на противоречие. Настоящият До­
говор може да бъде сключен във всякакъв 
брой екземпляри, всеки от които се счита 
за оригинал.
18. Недействителност
Всяка от клаузите на този Договор е 
самостоятелна. В случай че която и да е 
такава клауза бъде призната за или стане 
недействителна или неизпълнима в каквото 
и да е отношение съгласно законите на която 
и да е юрисдикция, тя няма да има дейст­
вие само в това отношение и страните ще 
използват разумни усилия, за да я заместят 
в това отношение с валидна и изпълняема 
заместваща клауза, имаща действие въз­
можно най-близко до целеното действие на 
недействителната клауза.